cyanic-selkie/wikianc huggingface dataset:
Ehnroosin koulu
Koulu on nimetty rovasti Abraham Ehnroosin mukaan.
Ronnie Drew
pienoiskuva|Ronnie Drew, 2004. Ronnie Drew (16. syyskuuta 1934 Dublin – 16. elokuuta 2008 Dublin) oli irlantilainen muusikko. Hän oli yksi kansanmusiikkiyhtye The Dublinersin perustajajäsenistä vuonna 1962. Drew soitti yhtyeessä kitaraa ja lauloi. Drew oli The Dublinersin jäsenenä vuosina 1962–1974 ja uudelleen 1979–1995. Vuoden 1995 jälkeen hän keskittyi soolouraansa. Ronnie Drew kuoli vuonna 2008 sairastettuaan kurkunpään syöpää.
Glyfosaatti
Glyfosaatti on huoneenlämmössä kiinteä, värittömistä kiteistä muodostuva organofosfaatti, jota käytetään tehoaineena rikkakasvien kemiallisessa torjunnassa. Sen kemiallinen kaava on C3H8NO5P ja rakennekaava on HOOCCH2NHCH2PO(OH)2. Glyfosaatista käytetään myös nimityksiä N-(fosfonimetyyli)glysiini ja N-(fosfonometyyli)glysiini. Se on luonnollisesta aminohaposta glysiinistä tehty fosfonaattijohdannainen. Rikkaruohontorjuntavalmisteissa se esiintyy erilaisina suolamuotoina (esim. isopropyyliamiini- tai kalium-). Glyfosaattia sisältäviä valmisteita myydään muun muassa kauppanimellä Roundup, jonka patentti on rauennut vuonna 2000, sekä Rambo ja Keeper.
Europan Unionin asettama arviointiryhmä ja Euroopan elintarviketurvallisuusvirasto totesivat vuonna 2015, ettei glyfosaatti todennäköisesti aiheuta syöpää, vaurioita perimää taikka aiheuta ihmisille muutakaan vaaraa. Kansainvälisen syöväntutkimuslaitoksen (IARC) asettama puolueeton asiantuntijaryhmä päätyi kuitenkin samana vuonna siihen tulokseen, että glyfosaatti aiheuttaa DNA-mutaatioita ja on todennäköisesti myös syöpävaarallista. Ryhmä kävi läpi siihen asti julkaistut tuhat tieteellistä tutkimusta. Glyfosaatin käytön kieltäminen johtaisi Maataloustuottajien keskusliiton mukaan todennäköisesti maatalouden tuottavuuden laskuun.
Glyfosaatilla on EU:n alueella vuoden 2022 loppupuolelle asti voimassa oleva hyväksyntä. Glyfosaattia sisältävä valmisteet vaativat kuitenkin vielä erillisen arvioinnin tai hyväksynnän jäsenmaan tasolla. Osassa EU-maista hyväksytään vain ammattikäyttöön tarkoitettuja glyfosaattivalmisteita ja esimerkiksi Hollannissa aineen käyttö kotipuutarhoissa on kiellettyä. Myös monet Suomen kunnat ovat alkaneet käyttää rikkakasvien torjunnassa glyfosaatin sijaan esimerkiksi kuumavesipesureita ja liekitystä.
Glyfosaattia ei saa ruiskuttaa Suomessa 30-100 metriä lähempänä talousvesikaivoa, eikä ihmisen tai kotieläinten keuhkoja saa altistaa sille. Myöskään vanhojen hirvieläinten sisäelimiä ei suositella syömään, koska ne syövät myös pellosta. Kuluttajille myytävien glyfosaattituotteiden käyttöön ei tarvita erityissuojaimia, vaan perussuojaus kuten käsineet ja peittävä vaatetus riittävät.
Glyfosaatti voi varautua kuivana sähköstaattisesti, ja se hajoaa kuumentuessaan, jolloin voi muodostua myrkyllisiä höyryjä, jotka sisältävät typen ja fosforin oksideja. Glyfosaatti syövyttää rautaa ja galvanoitua terästä.
Toimintamekanismi
Glyfosaatti vaikuttaa kasveihin, mikrobeihin ja sieniin, mukaan lukien ihmisen suoliston mikrobit. Glyfosaatti estää kasvavien kasvien kasvun estämällä proteiinisynteesiä. Kasvit tuottavat aromaattisia aminohappoja – fenyylialaniinia, tyrosiinia ja tryptofaania – sekä muita välttämättömiä yhdisteitä sikimaattireitin kautta. Glyfosaatti kiinnittyy entsyymiin nimeltä 5-enolipyruvyylishikimaatti-3-fosfaattisyntaasi (EPSPS), joka katalysoi sikimaatin ja fosfoenolipyruvaatin synteesiä 5-enolipyruvyyli-shikimaatti-3-fosfaatiksi, josta muodostuu defosforylaatiolla korismaattia. Näin käy, koska glyfosaatti muistuttaa kemiallisesti fosfoenolipyruvaattia ja röntgensädekristallografisen kiderakenteen mukaan tukkii sen sitoumiskohdan entsyymissä. Korismaatti on aromaattisten aminohappojen välttämätön lähtöaine, ja niitä ilman kasvi ei voi kasvaa. Ihmisellä, muilla nisäkkäillä ja esimerkiksi mehiläisillä ei ole sikimaattireittiä, mutta osalla niiden suolistobakteereista on kyseinen aineenvaihduntareitti. On havaittu että glyfosaatti vaikuttaa epäsuorasti haitallisesti mehiläisten immuunijärjestelmään niiden suolistobakteerien kautta. tämä altistaa mehiläiset infektioille ja tappaa niitä. Tutkijat suosittelevat lisätutkimuksia siitä onko glyfosaatilla mikrobiomin haittavaikutuksia myös muille eläimille ja ihmisille.
Glyfosaatti vaurioittaa kaikkia kasvilajeja niiden ollessa alttiissa vaiheessa. Glyfosaatin aiheuttamat vauriot tulevat näkyviin viipeellä, joka kestää muutamasta päivästä muutamaan viikkoon riippuen käsittelytavasta sekä vallitsevista sää- ja muista ympäristötekijöistä.
Rikkakasvit voivat tulla kuitenkin resistenteiksi glyfosaatille seuraavilla tavoilla:
Geenimuunneltuihin viljelykasveihin on voitu saada resistenssi siirtämällä bakteeriperäinen glyfosaattia hajottavan entsyymin geeni tai bakteeriperäinen EPSPS-geeni (bakteerin EPSPS ei ole herkkä glyfosaatille) tai kasviperäinen EPSPS-mutanttigeeni (ei herkkä glyfosaatille).
Altistuminen
Osa viljelmille ruiskutettavasta glyfosaatista voi väärin käytettynä päätyä pellon läheisten kaivojen veteen, mitä pyritään ehkäisemään pohjavesirajoituksella. Suomessa kasvinsuojeluaineet kuuluvat pohjavedelle vaarallisiin aineisiin, joita ei saa päästää pohjaveteen (> 0,1 µg tehoainetta/L).
Maaperään jääneitä jäämiä voi kulkeutua myös kasvinosiin, jotka on tarkoitettu ihmisravinnoksi tai rehuksi. Tämän vuoksi EU:ssa valvotaan ruokatuotteiden kasvinsuojeluaineiden jäämiä. Enimmäismääräraja (MRL) on asetettu sellaiselle tasolle, ettei toksikologisten tutkimusten ja riskinarvioinnin perusteella pitäisi syntyä haittavaikutuksia. Mikäli MRL-rajat ylittyvät, tuotteet poistetaan myynnistä.
EFSA on asettanut ravinnon sisältämälle glyfosaatin päiväsaannille enimmäisraja-arvon (ADI - Acceptable Daily Intake) 0,5 milligrammaa painokiloa kohden.
Suomen Turvatekniikan keskus on suosittanut, että glyfosaatilla käsitellyt puistot ja pihat pitäisi merkitä ja että lasten ei pitäisi oleskellä niissä ennen kuin ruiskutuksesta on kulunut viikko.
Viranomaisten kannat
WHO:n alainen Kansainvälinen syöväntutkimuslaitos IARC (International Agency for Research on Cancer) luokitteli vuonna 2015 glyfosaatin "todennäköisesti karsinogeeniseksi ihmisille". Syöpävaarallisuusluokittelu perustui rajalliseen näyttöön syöpävaarallisuudesta ihmiselle mutta eläinkokeista saatuun riittävään näyttöön aineen yleisestä syöpävaarallisuudesta. IARC:n arvio perustui puolueettomien asiantuntijoiden laatimaan tutkimuskatsaukseen. Tutkimuksia oli yhteensä noin tuhat, ja osa niistä käsitteli työssään glyfosaatille altistuvia ja osa oli koe-eläintutkimuksia, joissa tutkittiin pelkän glyfosaatin vaikutusta ilman torjunta-aineissa käytettyjä lisäaineita.
Maailman terveysjärjestö (WHO) totesi toukokuussa 2016, että ravinnon kautta glyfosaatille altistuminen on niin pientä, ettei syöpäriskiä ole. Sen mukaan syöpäriskin kohoamiseen johtava annos olisi lähes kilon paketti 72-prosenttista glyfosaattia viikoittain. IARCin arvioinnin jälkeen on ilmestynyt uusia tutkimuksia, joiden mukaan minkään suuruinen glyfosaattiannos ei lisää syöpiä.
Euroopan elintarviketurvallisuusvirasto EFSA julkaisi marraskuussa 2015 tiedotteen, jonka mukaan viraston omat ja Euroopan maiden käyttämät asiantuntijat ovat yhtä lukuun ottamatta yksimielisiä siitä, että glyfosaatti ei todennäköisesti aiheuta syöpää, ei vaurioita perimää eikä aiheuta ihmisille muutakaan vaaraa. Euroopan kemikaaliviraston (ECHA) maaliskuussa 2017 valmistuneen arvioinnin mukaan glyfosaatti ei aiheuta syöpää eikä mutaatioita edes sitä ruiskuttaville viljelijöille. Silmiin roiskunut glyfosaatti voi kuitenkin aiheuttaa vakavia silmävaurioita. Aine on lisäksi myrkyllinen vesistöjen eliöstölle.
Tutkimukset
Washingtonin yliopiston tutkimusryhmä laati vuonna 2018 tähän asti laajimman tutkimuskatsauksen glyfosaatin käytön vaikutuksesta non-Hodgkinin lymfooma -nimisen imukudossyövän esiintyvyyteen. Katsauksessa käytiin läpi vuosina 2001–2018 julkaistuja epidemiologisia tutkimuksia, joihin osallistui yhteensä 54 000 maanviljelijää. Tuloksena oli, että glyfosaatille altistuvat maanviljelijät sairastuvat imukudossyöpään noin 40 prosenttia todennäköisemmin kuin muu väestö.
Akuutit vaikutukset
EU-arviossa käytetyissä tutkimuksissa tehoaineen LD50-arvo määritettiin tasolle 100 µg/L ruoan kautta annosteltaessa ja tasolle > 100 µg/L (ei tarkkaa arvoa) kosketusaltistuksessa.
Krooniset ja epäsuorat vaikutukset
Vuonna 2014 julkaistussa tutkimuksessa havaittiin, että tavanomaisella glyfosaattialtistuksella on haitallisia vaikutuksia mehiläisten keskushermostoon. Glyfosaatin kanssa käytettävät apuaineet, kuten polyetoksyloitu talialkyyliamiini (POEA) saattavat olla vieläkin myrkyllisempiä.
Vuonna 2018 julkaistun tutkimuksen mukaan glyfosaatti on myrkyllistä osalle mehiläisen suolistomikrobeista. Köyhtynyt mikrobiomi heikentää mehiläisten immuunijärjestelmää, mikä tappaa mehiläisiä. Ei tiedetä esiintyykö vastaavaa glyfosaatin aiheuttamaa suolistomikrobiomin häiriintymistä muilla eläimillä ja ihmisillä.
Pysyvyys
Suomalaisissa kenttäkokeissa on havaittu, että glyfosaatin puoliintumisaika pintamaassa on kasvukaudella 8–55 vuorokautta ja talvella 7–8 kuukautta. Suomessa vuonna 2009 julkaistun väitöstutkimuksen mukaan glyfosaatti ja sen hajoamistuote AMPA säilyvät maaperässä pitkään erityisesti viileinä vuodenaikoina. Glyfosaatin hajoaminen suomalaisessa peltomaassa ei eroa kesäisin kirjallisuudessa esitetyistä tyypillisistä arvoista, mutta maan jäähtyessä hajoaminen hidastuu ja pysähtyy käytännössä kokonaan talven ajaksi.
Glyfosaatti hajoaa hitaammin vähäfosforisessa maaperässä, syyskäsittelyn jälkeen (lämpötilasta riippuvaista) ja kyntämättömillä pelloilla, joissa se ei sekoitu yhtä tehokkaasti maaperään. Glysofaatti kulkeutuu merkittävästi kasvien juuristoon.
EU-arvioinnissa käytössä olevissa laboratoriotutkimuksissa tehoaineen puoliintumisaika oli 3,7–160,5 vuorokautta (n=15, normalisoitu 20 °C) ja kenttätutkimuksissa vastaavasti 5,7–40,9 vrk (n=8). AMPA oli puolestaan pysyvämpää laboratoriossa 30,5–300,9 vrk (n=9, normalisoitu 20 °C) ja kenttätutkimuksissa 283,6–633,1 vrk (n=5). Riskinarvioinnissa käytetään Jokioisten säähistoriaa (20 vuoden ajalta) ja Arrheniuksen yhtälöä, jotta normalisoidut puoliintumisajat saadaan vastaamaan realistisia olosuhteita.
Haitallisuus maaperäeliöille
Turun yliopiston tutkija Irma Saloniemen mukaan glyfosaatin vaikutus bakteereihin ja sieniin voi aiheuttaa merkittäviä ongelmia maataloudelle, koska hyvässä viljelymaassa on aina runsaasti maan laatua parantavia mikrobeja ja niiden tuhoaminen voi pitkällä aikavälillä köyhdyttää maaperää. Jos maaperä halutaan säilyttää viljavana ja saada pitkänkin ajan kuluttua kunnolliset sadot, on glyfosaatista päästävä eroon tai ainakin laajamittaisesti vähennettävä sen käyttöä. Saloniemen mukaan glyfosaatti on kuitenkin välittömiltä vaikutuksiltaan monia muita torjunta-aineita turvallisempi. Hänen mukaansa glyfosaatin "turhanaikainen viihdekäyttö" kotipuutarhoissa ja rantojen siivoamiseen tulisi lopettaa saman tien.
Luonnonvarakeskuksen, Turun yliopiston ja Suomen ympäristökeskuksen vuonna 2019 julkaistussa tutkimuksessa on havaittu että glyfosaatin jäämät maaperässä saattavat hidastaa siementen itämistä ja kasvin kasvua, ja että glyfosaattia ja sen hajoamistuotetta AMPAa jää käsittelyn jälkeen eniten muokkaamattomaan pintamaahan.
EU-arvioinnin standardien mukaisissa kokeissa glyfosaatilla tai AMPA:lla ei ollut kuitenkaan merkittäviä vaikutuksia (< 25 %, 28 vrk aikana) maaperän mikrobitoimintaan (typen ja hiilen mineralisaatio), edes epärealistisen suurilla annosmäärillä (23 kg glyfosaattia/ha). Vastaavasti, haitallisuus muille testatuille maaperäeliöille (lierot, punkit, hyppyhäntäiset) oli hyvin vähäistä, eli vasteiden aikaansaamiseksi tarvittiin erittäin korkeita pitoisuuksia.
Vaikutukset vesieliöihin
Glyfosaatti ja AMPA sitoutuvat maahan hyvin, joten valumavesiin niitä kulkeutuu vain vähän. Runsaasti fosforia sisältäviltä pelloilta glyfosaatti huuhtoituu helpommin, sillä nämä aineet sitoutuvat samoille maaperän sitoutumispaikoille.
Kritiikki avoimuuden puutteesta
Glyfosaattipohjaisia torjunta-aineita valmistava Monsanto, samoin kuin sen vuonna 2018 ostanut saksalainen kemikaalijätti Bayer, on kiistänyt johdonmukaisesti tuotteidensa voivan aiheuttaa syöpää ja sanonut tutkimusten osoittaneen ne turvallisiksi. Europarlamentaarikot ovat arvostelleet viranomaisia siitä, että ne perustivat näkemyksensä valmistajien teettämiin salaisiin tutkimuksiin, joita ne eivät suostuneet luovuttamaan kokonaisuudessaan edes glyfosaatin myyntiluvasta päättäville europarlamentaarikoille. Neljä europarlamentaarikkoa haastoi Euroopan elintarviketurvallisuusviraston oikeuteen vuonna 2018, ja EU:n tuomioistuin päätti vuoden 2019 maaliskuussa, että viraston on julkistettava tutkimukset.
Euroopan komission väitettiin vuonna 2010 pimittäneen tietoa glyfosaatin mahdollisista haitallisista terveysvaikutuksista.
Oikeusjutut ja korvaukset
Kaksi yhdysvaltalaista oikeusjuttua on päätynyt siihen, että kasvintorjunta-aine RoundUp, jonka aktiivinen ainesosa on glyfosaatti, on aiheuttanut kantajilleen syövän, jonka johdosta kantajille on tuomittu suuret vahingonkorvaukset.
Kalifornialaisen tuomioistuimen valamiehistö määräsi toukokuussa 2019 Bayerin omistaman Monsanton maksamaan yli kahden miljardin dollarin korvaukset syöpään sairastuneelle pariskunnalle. Pariskunta oli haastanut yhtiön oikeuteen, koska katsoi, että syövän aiheutti glyfosaattipohjainen Roundup-valmiste. Valitustuomioistuin (Alameda county supreme court) alensi kuitenkin pariskunnalle maksettavat korvaukset 86,7 miljoonaan dollariin. Korvaukset alentanut oikeus totesi, että tapauksessa oli "selkeää ja vakuuttavaa näyttöä siitä että Monsanto pyrki estämään, estämään tai vääristämään tieteellistä tutkimusta ja siitä johtuvaa tieteellistä tutkimusta". [https://www.washingtonpost.com/business/2019/07/26/judge-cuts-billion-award-couple-with-cancer-million-roundup-lawsuit/ ]
Toisessa oikeusjutussa todettiin, että tappavan non-hodgkinin lymfooman oli kantajalle aiheuttanut glyfosaatti ja muut RoundUp:in ainesosat. Valitusoikeus pysytti johtopäätöksen, jonka mukaan RoundUp oli kantajan Dwayne Johnsonin sairauden syynä. Kantajalle elokuussa 2018 määrättyä 289 miljoonan dollarin korvausta pienennettiin 20.7.2020 kuitenkin 20 miljoonaan dollariin. .
Bayer kertoi heinäkuussa 2019, että yhtiötä vastaan on nostettu Yhdysvalloissa yli 18  000 glyfosaattia koskevaa oikeusjuttua. Niissä kantajat väittävät glyfosaatin aiheuttaneen heille vakavia sairauksia, kuten syöpää. Bayer sanoi tiedotteessaan aikovansa puolustautua oikeudessa voimakkaasti.
Maija Paavilainen
Maija Paavilainen (s. 1945 Kotka) on suomalainen aforistikko. Koulutukseltaan hän on filosofian maisteri. Paavilaisen aforistisia piirroksia on julkaistu vuodesta 1971 lähtien nimellä Maija P., ensin Kotimaa-lehdessä, sittemmin kirjoina. Hän sai vuoden 2005 Kirkon tiedonvälityspalkinnon
Luettelo WBC-liiton naismestareista
Seuraavassa on luettelo World Boxing Council -liiton naismestareista.
r – Mestari luopui tittelistä. s – Mestarilta vietiin vyö.
Alpha Sigma Phi
Alpha Sigma Phi (ΑΣΦ, lyhennettynä Alpha Sig) on Yhdysvalloissa Yalen yliopistossa 6. joulukuuta 1845 perustettu opiskelijaveljeskunta. Alpha Sigma Phi on Yhdysvaltain kymmenenneksi vanhin veljeskunta, jolla on tällä hetkellä toiminnassa 68 paikallisosastoa. Alpha Sigma Phin motto on Causa Latet Vis Est Notissima (suom. "Syy on piilossa, tulokset tiedossa"). Veljeskunnan virallinen symboli on feeniks. Alpha Sigma Phi on yli 2 000 opiskelijan ja 40 000 alumnin veljeskunta.
Historia
Alpha Sigma Phin perustajat olivat kolme Yalen yliopiston opiskelijaa: Louis Manigault, Stephen Ormsby Rhea ja Horace Spangler Weiser. Järjestön alkuaikoina se kilpaili Yalen yliopiston toisen veljeskunnan Kappa Sigma Thetan kanssa, kunnes yliopisto lopulta lakkautti jälkimmäisen vuonna 1858. Yhdysvaltain sisällissodan aikaan Alpha Sigma Phi joutui hajaannuksen tilaan ja lakkautettiin, mutta vuonna 1907 Wayne Montgomery Musgrave ja Edwin Morey Waterbury perustivat sen uudestaan.
Estelle Parsons
pienoiskuva|Parsons televisiosarjassa Love, American Style vuonna 1973 Estelle Margaret Parsons (s. 20. marraskuuta 1927) on yhdysvaltalainen näyttelijä.
Parsons syntyi Lynnissä, Massachusettsissa, Eben Parsonsin ja ruotsalaisen Elinor Ingebore Matssonin tyttäreksi. Hän opiskeli Oak Grove School for Girlsissä Mainessa ja valmistui Connecticut Collegesta vuonna 1949. Sen jälkeen hän luki lakia ja toimi laulajana ennen näyttelijänuransa alkamista 1950-luvulla.
Parsons tunnetaan sekä televisiosta, teatterista että elokuvamaailmasta. Hän on ollut useasti Tony-ehdokkaana ja sai vuonna 1967 Parhaan naissivuosan Oscar-palkinnon roolistaan elokuvassa Bonnie ja Clyde. Muiden tunnettujen elokuvien joukkoon lukeutuvat Rachel, Rachel – haluan rakastaa (1968) ja Musta maanantai (1993).
Parsons oli lisäksi Bafta-ehdokkaana, ja hänellä oli sivurooli Beverlynä komediasarjassa Roseanne. Hän on ollut kahdesti naimisissa. Ensimmäinen avioliitto Richard Gehmanin kanssa solmittiin vuonna 1953, mutta päättyi eroon 1958. Avioliitosta syntyivät kaksostyttäret Abbie ja Martha. Hän on elänyt vuodesta 1983 toisessa avioliitossaan Peter Zimrothin kanssa, ja parilla on adoptiolapsi Abraham (s. 1983).
Kanadan parlamenttivaalit 2021
Kanadassa järjestettiin ennenaikaiset parlamenttivaalit 2021, jotka oli alkujaan tarkoitus järjestää Kanadassa 16. lokakuuta 2023. Liberaalit säilyi vaaleissa suurimpana puolueena, mutta epäonnistui saavuttamaan enemmistöä parlamenttiin.
Tausta ja vaalijärjestelmä
Vaaleja kuvattiin kansanäänestykseksi Trudeaun koronastrategiasta. Lisäksi Trudeaun pyrki palauttamaan liberaalien enemmistön edustajainhuoneeseen. .
Äänioikeutettuja vaaleissa ovat kaikki vaalipäivään mennessä 18 vuotta täyttäneet Kanadan kansalaiset, jotka ovat rekisteröityneet äänestäjiksi. Äänioikeus rekisteröidään yhteen vaalipiiriin, jonka asukas äänestäjä on. .
Ehdokkaiksi voivat asettua vähintään vaaleissa äänioikeutetut henkilöt, jotka eivät ole asuneet ulkomailla yli viittä vuotta. Ehdokkaiden on myös maksettava 1000 dollarin panttimaksu, jonka saa takaisin, mikäli palauttaa kampanjarahoitusraporttinsa. Tuomarit ja provinssitason parlamentaarikot eivät saa asettua ehdolle. .
Eri puolueet saivat tukea myös Yhdysvaltojen puolelta: liberaaleille julkisen tukensa ilmaisivat mm. Hillary Clinton ja Barack Obama kun taas NDP:tä tukivat Bernie Sanders ja Rashida Tlaib.
Tulokset
Liberaalien listalta valituksi tullut Kevin Vuong erotettiin puolueesta vuonna 2019 julki tulleiden syytteiden takia, jotka liittyivät seksuaaliseen ahdisteluun, mutta niistä luovuttiin myöhemmin. Vuong ilmoitti istuvansa kautensa sitoutumattomana edustajana. .
Juontaja
thumb|[[Eurovision laulukilpailu 2007|Eurovision laulukilpailun 2007 juontajat Jaana Pelkonen ja Mikko Leppilampi toimessaan.]] Juontaja on juhlan tai muun tilaisuuden osioiden esittelijä. Juontajan tehtävänä on tilaisuuden läpivienti suunnitelmien mukaisesti sekä mahdollisen yleisön viihdytys tai sen haastattelu tai muu sellainen toiminta.
Perusmerkityksessään juontaminen on suomen kielessä tarkoittanut muun muassa ohjaamista, opastamista ja jonona kulkemista. Vuonna 1951 kielitieteilijä Hannes Teppo keksi ehdottaa sanan merkityksen laajentamista tilaisuuksien ja esitysten, kuten radio-ohjelmien, vetämiseen.
Isokaze
Isokaze oli keisarillisen Japanin laivaston Kagerō-luokan hävittäjä toisessa maailmansodassa.
Palvelus
Alus suojasi 8.–14. tammikuuta 1942 lentotukialusosastoa Japanista Trukille, mistä se suojasi Rabauliin 20. tammikuuta hyökännyttä laivasto-osastoa. Alus suojasi Akagia ja Kagaa, joiden lentokoneet suojasivat Rabaulin ja Kaviengin maihinnousuosastoja. Operaation päätyttyä Isokaze palasi 27. tammikuuta osaston mukana Trukille. Alus suojasi 1.–8. helmikuuta lentotukialusosastoa, joka hyökkäsi Yhdysvaltain laivastoa vastaan. Se purjehti operaation päätyttyä Palaulle.
Alus suojasi 19. helmikuuta Darwiniin hyökkääviä lentotukialuksia ja edelleen 21. helmikuuta Staring Bayhin Celebesille. , mistä se poistui 25. helmikuuta suojaten lentotukialuksia Jaavan eteläpuolisilla alueilla. Alus suojasi 7. maaliskuuta Joulusaaria pommittaneita Kongōa ja Harunaa, kunnes se palasi 11. maaliskuuta Staring Bayhin.
Isokaze lähti 27. maaliskuuta Staring Baystä suojaamaan Intian valtamerelle matkaavaa laivasto-osastoa. 17. hävittäjäviirikkö liitettiin 10. huhtikuuta 10. hävittäjälaivueeseen. Alus saapui 27. huhtikuuta Kureen, jossa se siirrettiin telakalle huollettavaksi.
Pilkkulähdetoka
Pilkkulähdetoka (Empetrichthys latos) on tokiin kuuluva kalalaji. Laji elää uhanalaisena Yhdysvalloissa.
Isokaze
Palvelus
Alus suojasi 4.–5. kesäkuuta amiraali Nagumon Iskuosastoa Midwayn taistelussa. . Alus avusti Sōryūa, jolta sen miehistö Hamakazen miehistön kanssa pelasti eloonjääneet ennen aluksen uppoamista Laivue liitettiin 14. heinäkuuta 3. laivastoon. Alus matkasi 8.–15. elokuuta Kuresta Rabauliin, jossa se määrättiin Chōkain tukilaivaksi.
Pilkkulähdetoka
Koko ja ulkonäkö
Pilkkulähdetoka voi kasvaa suurimmillaan noin 7 cm pitkäksi. Lajin evät ovat muodoltaan pyöristyneet ja selkäevä sijaitsee ruumiin takaosassa. Lajin pää on litteähkö ja alaleuka on yläleukaa pidempi. Pilkkulähdetokakoiras on väriltään vihreä ja ruskeapilkkulinen ja naaras on hopeanharmaa.
Isokaze
Palvelus
Alus suojasi 22.–23. elokuuta Chōkaita matkalla Rabaulista Shortlandsiin. Alukset tulittivat 24. elokuuta Henderson Fieldin lentokenttää. Se kuului 25. elokuuta Guadalcanalin joukkojenkuljetussaattueeseen Itäisten Salomonsaarten taistelussa, minkä jälkeen se siirrettiin 26. elokuuta Shortlandsiin.
Pilkkulähdetoka
Levinneisyys ja elintavat
Pikkulähdetoan kolmesta alalajista kaksi, E. l. concavus ja E. l. pahrump ovat kuolleet sukupuuttoon elinympäristön häviämisen vuoksi. Nimialalajia E. l. latos elää Nevadassa Pahrump Valleyn alueella. Lajin elinympäristöä ovat lämpimät lähdelammikot, joiden vesi on usein emäksistä ja mineraalipitoista. Lajin ravintoa ovat kasvit ja pienet eläimet. Pilkkulähdetoan kutuaika on keväällä.
Isokaze
Palvelus
Alus suojasi 4.–6. syyskuuta joukkojenkuljetussaattuetta Shortlandsista Rabauliin. Alus osallistui 10.–11. syyskuuta Goodenough-saaren evakuointiin, joka lopulta peruutettiin ilmahyökkäysten vuoksi. Alus kärsi ilmahyökkäyksissä vähäisiä vaurioita lähelle pudonneista pommeista. Alus kuljetti 13.–14. syyskuuta Rabaulista Gizolle täydennyksiä, minkä jälkeen se palasi 17. syyskuuta Rabauliin.
Pilkkulähdetoka
Levinneisyys ja elintavat
Pilkkulähdetoka luokitellaan äärimmäisen uhanalaiseksi. Kannan kooksi arvioitiin alle 18 000 yksilöä vuonna 2004. Tärkein uhka lajille on pohjaveden otto, minkä vuoksi sen elinympäristöt häviävät. Myös vieraslajit kuten alueelle levinneet ravut ja kalat ovat sille uhka.
Isokaze
Palvelus
Aluksen miehistö pelasti 25.–27. syyskuuta Mochizukin kanssa ilmahyökkäyksessä uponneen hävittäjä Yayoin eloonjääneet Normandisaarelta, minkä jälkeen se lähti 30. syyskuuta Trukille.
Alus suojasi 26. lokakuuta amiraali Aben osastoa Santa Cruzin taistelussa. Alus suojasi 2.–7. marraskuuta Zuihōa ja Kumanoa Trukilta Japaniin, jossa se siirrettiin telakalle huollettavaksi. Aluksen päällikkyyden otti 22. marraskuuta Kamiura Sumiya. Alus suojasi 30. marraskuuta – 8. joulukuuta Myōkōa ja Haguroa joukkojenkuljetuksessa Yokosukasta Trukin kautta Rabauliin. Alus palasi 10. joulukuuta Trukille. Alus suojasi 16.–20. joulukuuta Junyōa osaston suojatessa joukkojensiirtoa Wewakille ja Madangiin.
Alus siirtyi 25.–28. joulukuuta Trukilta Rabauliin, josta se suojasi 5.–10. tammikuuta 1943 joukkojenkuljetussaattueen Laeen ja takaisin. Alus upotti 10. tammikuuta Maikazen kanssa USS Argonautin. Se palasi 13. tammikuuta Shortlandsiin.
Kuukauden lopun alus suojasi joukkojenkuljetussaattueita Guadalcanalille, Rekataan ja Kolombangaraan, kunnes se helmikuun alusta alkaen osallistui Guadalcanalin evakuointiin. Alus suojasi 7. helmikuuta Russelinsaarten evakuointiosastoa, minkä aikana se vaurioitui 8. helmikuuta ilmahyökkäyksessä pommin osuttua suoraan aluksen perään surmaten kymmenen miehistönjäsentä. Alus purjehti 8.–9. helmikuuta Shortlandsista Rabauliin, jossa se siirrettiin telakalle korjattavaksi. Se siirtyi 27. helmikuuta – 2. maaliskuuta edelleen Trukiin, jossa sen korjauksia jatkettiin. Alus suojasi lentokoneidenkuljetusalus Keiyomarua Trukilta Kureen, jossa sen korjauksia jatkettiin.
Alus suojasi 10.–15. heinäkuuta laivastoa Japanista Trukille. Alus suojasi 19.–21. heinäkuuta Nisshiniä, Mogamia, Ōyodoa ja Aganoa kuljetettaessa joukkoja Trukilta Rabauliin, mistä se suojasi 21.–22. heinäkuuta Nisshiniä Shortlandsiin. Aluksen miehistö pelasti upotetun Nisshinin eloonjääneet.
Bas-Rhin
Bas-Rhin oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Bas-Rhin muodostettiin Alsacen provinssin pohjoisosasta. Departementti oli osa Saksaa vuosina 1871−1918 ja 1940−1945.
Isokaze
Palvelus
Alus suojasi 24.–26. heinäkuuta Mogamia, Ōyodoa ja Aganoa Rabaulista Trukille ja edelleen 6.–8. elokuuta Myōkōa ja Haguroa Rabauliin. Alus osallistui 17.–18. elokuuta Horaniun taisteluun kuljetettaessa joukkoja Vella Lavellaan. Se osallistui elokuun lopulla Rekatan evakuointiin.
Bas-Rhin
Bas-Rhin ja Haut-Rhin yhdistyivät 1. tammikuuta 2021 Collectivité européenne d’Alsace -nimiseksi alueeksi.
Isokaze
Palvelus
Täydennyksiä alus kuljetti 1. syyskuuta Tuluvulle ja 4. syyskuuta Bukaan ennen kuin syys–lokakuun vaihteessa se suojasi joukkojen evakuointia Kolombangaralta. Aluksen ollessa suojaamassa 6.–7. lokakuuta Vella Lavellan evakuointia se kohtasi Yhdysvaltain laivaston hävittäjäosaston Vella Lavellan taistelussa. Alus suojasi 8.–10. lokakuuta Suzuyaa Rabaulista Trukille.
Alus suojasi 17.–26. lokakuuta laivastoa Trukilta Eniwetokille torjuttaessa Yhdysvaltain laivaston lentotukialusrynnäkköä alueelle ja sen jälkeen paluun Trukille. Aluksen päälliköksi tuli 1. marraskuuta Maeda Saneho, jonka komennossa alus suojasi joukkojenkuljetussaattueen Trukilta Kaviengiin. Alus osui 4. marraskuuta miinaan Kaviengissa. Alus palasi Trukille kaksi päivää myöhemmin.
Alus siirrettiin 12.–18. marraskuuta vaurioituneen Shiratsuyun kanssa Kureen, jossa alus siirrettiin telakalle korjattavaksi. Todennäköisesti tämän telakoinnin aikana aluksen X-torni korvattiin kahdella kolmiputkisella 25 millimetrin ilmatorjuntatykillä.
Alus suojasi 6.–26. tammikuuta 1944 joukkojenkuljetusalus Asakamarua Jokosukasta Eniwetokin ja Kwajaleinin kautta Trukille. Alus suojasi 1.–4. helmikuuta laivaston yksiköitä Trukilta Palaulle, minkä jälkeen se palasi 8. helmikuuta Trukille. Alus suojasi 10.–13. helmikuuta uudelleen laivaston yksiköitä Trukilta Palaulle, mistä se edelleen suojasi 16.–21. helmikuuta osaston Linggaan. Alus suojasi 11. maaliskuuta – 1. huhtikuuta saattueen Linggasta Palaun kautta Davaolle, josta se suojasi 5.–9. huhtikuuta saattueen Linggaan. Alus suojasi 12.–15. toukokuuta laivaston Linggasta Tawitawille.
Amiraali Ozawan Force A:ta Isokaze suojasi 19.–20. kesäkuuta Filippiinienmeren taistelussa. Aluksen miehistö pelasti torpedoidun lentotukialus Taihōn eloonjääneet. Alus suojasi 8.–20. heinäkuuta Kongoa, Nagatoa ja Mogamia joukkojensiirrossa Kuresta Okinawalle ja edelleen Manilan kautta Linggaan. Isokaze purjehti 12.–19. syyskuuta Linggasta Kureen hakemaan Fusōa ja Yamashiroa, jotka se saattoi 22. syyskuuta – 4. lokakuuta Linggaan. Alus suojasi 18.–20. lokakuuta laivaston Linggasta Bruneihin. Se suojasi 23.–25. lokakuuta amiraali Kuritan 1. peitehyökkäysosastoa Leytenlahden taistelussa. Alus osallistui 25. lokakuuta Samarin edustalla torpedohyökkäykseen Yhdysvaltain laivaston saattuetukialuksia vastaan sekä hävittäjä USS Johnstonin upottamiseen.
Kuritan laivaston ainoat jäljelle jääneet hävittäjät Isokaze ja Yukikaze saattoivat 28. lokakuuta laivaston takaisin Bruneihin. Alus tankattiin matkalla Nagatosta. Alus suojasi 9.–12. marraskuuta laivaston Sulumerelle tuettaessa Leyten joukkojensiirtoja. Viirikkö liitettiin 15. marraskuuta 2. laivaston 2. hävittäjälaivueeseen. Alus suojasi 16.–24. marraskuuta laivaston Bruneista Kureen. Aluksen miehistö pelasti 21. marraskuuta uppoavalta Kongolta 91 eloonjäänyttä. Alus suojasi 25. marraskuuta Nagaton siirron Jokosukaan, josta se suojasi 28.–29. marraskuuta Shinanon matkan Sisämerelle, jossa sen miehistö pelasti torpedoidulta alukselta eloonjääneet. Alus lähti 31. joulukuuta Mojille suojaten Ryūhōa ja Formosalle matkaavaa saattuetta HI-87. Alus saattoi 8. tammikuuta 1945 vaurioituneen hävittäjä Hamakazen Makoon. Alus suojasi 12.–18. tammikuuta Ryūhōa Keelungista Kureen. Tammikuusta maaliskuuhun se oli täydennettävänä ja koulutettavana Sisämerellä.
Alus suojasi 6.– 7. huhtikuuta 1945 taistelulaiva Yamatoa Seton sisämereltä Okinawalle. Matka liittyi operaatio Ten-Gōon eli hyökkäykseen liittoutuneita vastaan Okinawalla. Yhdysvaltain laivaston Task Force 58:n lentokoneet osuivat 7. huhtikuuta Isokazeen, joka menetti ohjattavuutensa. Aluksella sai surmansa 20 miehistönjäsentä ja lisäksi 54 haavoittui. Yukikazen miehistö pelasti alukselta 285 eloonjäänyttä, joiden mukana pelastuivat aluksen päällikkö Maeda sekä viirikönkomentaja Shintani Kiichi. Alus upotettiin tykkitulella 150 merimailia Nagasakista lounaaseen.
Paimentaminen
thumb|Lampaiden paimennusta Patagoniassa. Paimentamisella tarkoitetaan karjan laiduntamista aidattomalla alueella tai sellaisessa paikassa, missä karjan karkaamisen luvattomaan paikkaan, loukkaantumisen tai petojen ruoaksi joutumisen riski on suuri.
Paimentaminen oli aiemmin yleistä, ja sitä varten oli olemassa henkilö, paimen, joka koko ajan oli karjan mukana. Karjan paimentamisen tarve oli suuri, koska talojen maat sijaitsivat usein hajallaan ja taloon saattoi kuulua laajat alueet joutomaita ja niittyjä, joilta karjalle saatiin kesällä ruokaa paimentamalla karjaa niillä. Maita ei niiden laajuuden vuoksi kannattanut aidata. Kun tällaiset laidunmaat sijaitsivat kaukana talosta, saatettiin näille maille rakentaa niin sanottu karjamaja, jossa oli karjalle jopa navetta ja ihmisille pieni tupa asuttavaksi.
Karjan paimentamisesta vastasivat taloissa usein naiset ja lapset sekä vanhempi väki. Paimenpojaksi sanotaan vieläkin sähkölaitetta, joka kehittää sähköiseen karja-aitaan pulssivirran (sähköpaimen). Paimenet liikkuivat yleensä jalan karjan mukana.
Lehmiä ja lampaita paimennettiin. Kaikkiruokaisia sikoja, jotka eivät saa pääasiallista ravintoaan laidunkasveista, ei yleensä paimennettu, vaan ne pidettiin aitauksessa.
Maryvonne Dupureur
Maryvonne Dupureur (o.s. Samson, 24. toukokuuta 1937 Saint-Brieuc, Côtes-d'Armor, Ranska – 7. tammikuuta 2008) oli ranskalainen keskimatkojen juoksija ja olympiamitalisti.
Dupureur voitti olympiahopeaa 800 metrin juoksussa Tokiossa 1964 kaikkien aikojen neljänneksi parhaalla ajalla 2.01,9. Hän oli juossut olympiaennätyksen 2.04,1 välierässä ja johti loppukilpailua lähes viidellä metrillä kääntyessään loppusuoralle, mutta Ison-Britannian Ann Packer saavutti ja ohitti hänet ja juoksi voittoon maailmanennätysajalla 2.01,1. Méxicon olympialaisissa 1968 Dupureur juoksi kahdeksanneksi ajalla 2.08,2. Rooman olympialaisissa 1960 hän karsiutui alkuerissä ajalla 2.12,3. Vuonna 1967 hän voitti hopeaa 800 metrillä Prahan EM-hallikilpailuista. Ateenan ulkoratojen EM-kilpailuissa 1969 hän karsiutui 800 metrin alkuerissä ajalla 2.09,6.
Paimentaminen
Amerikkalaista paimenta kutsuttiin cowboyksi ja hän liikkui useimmiten ratsun kanssa, koska maasto oli esimerkiksi Texasissa yleensä puutonta ja karjalaumat suuria. Vieläkin maailman köyhimmissä ja vuoristoisissa maissa paimennetaan karjaa.
Maryvonne Dupureur
Dupureur voitti Ranskan mestaruuden 400 metrillä vuosina 1959, 1963 ja 1964, 800 metrillä vuosina 1960, 1963, 1964, 1967, 1968 ja 1969 sekä 1 500 metrillä vuonna 1969. Hän juoksi Ranskan ennätyksen 800 metrillä seitsemän kertaa sekä lisäksi kerran niin 400:llä kuin myös 1 500 metrillä. Hänen Tokiossa juoksemansa 800 metrin aika 2.01,9 säilyi Ranskan ennätyksenä lähes kymmenen vuotta kunnes Marie-Françoise Dubois alitti sen Rooman EM-kilpailuissa.
Paimentaminen
Etenkin vuoristoseuduilla käytetään apuna paimenkoiria.
Luokkaretki
Luokkaretki on kouluaikana, yleensä peruskoulussa, koululuokalle järjestettävä matka. Luokkaretkellä voidaan tarkoittaa lyhyempää retkeä tai pidempää leirikoulutyyppistä matkaa, jonka järjestämiseen oppilaat ottavat itse osaa, luokkaretken voi tehdä myös ulkomaille.
Brigitte Bierlein
Brigitte Bierlein (s. 25. kesäkuuta 1949 Wien) on itävaltalainen juristi ja poliitikko. Hän aloitti Itävallan perustuslakituomioistuimen puheenjohtajana 23. helmikuuta 2018. Hän toimi Itävallan liittokanslerina toukokuusta 2019 tammikuuhun 2020 ja johti Sebastian Kurzin hallituksen kaaduttua väliaikaista hallitusta. Hän on ensimmäinen nainen Itävallan liittokanslerina.
Otavamedia
thumb|Otavamedian aiempi logo thumb|250px|[[Ilmo Valjakka|Ilmo Valjakan suunnittelema Otavamedian toimitalo Länsi-Pasilassa valittiin Vuoden betonirakenteeksi 1986. 2020-luvun taitteessa Otavamedia muutti Pasilan uuteen Tripla-kauppakeskukseen .]] thumb|250px|Yhtyneiden Kuvalehtien käytössä vuosina 1957–1987 ollut toimitalo Helsingin Hietalahdenranta 13:ssa. Suunnittelijat [[Märta Blomstedt ja Matti Lampén.]] Otavamedia Oy (aikaisemmin Yhtyneet Kuvalehdet Oy) on suomalainen vuonna 1934 perustettu aikakauslehtiä ja verkkopalveluita kustantava yhtiö.
Historia
Otava ja Werner Söderström perustivat yhtiön omien aikakauslehtiensä julkaisijaksi. Nykyisin yhtiö kuuluu Otava-konserniin, joka syntyi vuonna 1998 Otavan lunastaessa itselleen WSOY:n osuuden Yhtyneet Kuvalehdet Oy:n, Suuri Suomalainen Kirjakerho Oy:n ja Acta Print Oy:n osakkeista. WSOY:n piti irrottautua yhtiöstä, koska se oli fuusioitunut Sanoma Oy:n kanssa. Yhtiön ensimmäinen toimitusjohtaja oli Jorma Reenpää vuosina 1934–1960. Yhtyneet Kuvalehdet osti vuonna 1988 kilpailevan Lehtimiehet Oy:n julkaisutoiminnan. Yhtiön nykyinen nimi otettiin käyttöön 1. huhtikuuta 2010.
Liiketoiminta
Otavamedia OMA on erikoistunut suunnittelemaan ja toteuttamaan yrityksille omia medioita sekä digipalveluissa että printissä.
Otavamedian lisäksi Otava-konserniin kuuluvat myös Kustannusosakeyhtiö Otava, Like Kustannus, Kustannusosakeyhtiö Moreeni, Kustannusosakeyhtiö Nemo, Otavan Kirjapaino, Suomalainen Kirjakauppa, Otavan Uudet liiketoiminnat.
Codex Sinaiticus
thumb|150px|Osa Codex Sinaiticusta, [[Esterin kirjan jakeet 2:3-8.]] Codex Sinaiticus (Lontoo, Brit. Libr., Add. 43725; Gregory-Aland no. א (Aleph) tai 01) on kreikankielinen Raamatun käsikirjoitus, joka on kirjoitettu pergamenttisivuille majuskelikirjoituksella vuosien 340 ja 400 välillä. Sitä pidetään Codex Vaticanuksen kanssa maailman vanhimpana tunnettuna Raamattuna.
Codex Sinaiticus sisälsi alun perin sekä Vanhan että Uuden testamentin kokonaisuudessaan. Siitä on säilynyt kuitenkin ainoastaan osia kreikankielisestä Vanhasta testamentista (Septuaginta) ja Uusi testamentti kokonaisuudessaan. Sen lisäksi siihen kuuluu apostolisten isien kirjoituksista osia Barnabaan kirjeestä sekä Hermaan paimenesta. Ne katsottiin ilmeisesti osaksi Raamatun kaanonia vielä silloin, kun käsikirjoitus kirjoitettiin.
Teoksen kokonaan tai osia siitä omistavat neljä kirjastoa, British Library, Venäjän kansalliskirjasto, Pyhän Katariinan luostari Siinailla ja Leipzigin yliopiston kirjasto, perustivat vuonna 2002 kansainvälisen yhteishankkeen teoksen tutkimusta, digitointia, transskiptiota sekä säilyttämistä ja julkaisemista varten, tavoitteena julkaista Codex Sinaiticuksen sähköinen versio. Projektin tuloksena teoksesta julkaistiin 2011 näköispainos.
Jeesuksen Kristuksen kirkko (bickertonilaiset)
Jeesuksen Kristuksen kirkko (engl. The Church of Jesus Christ) on kolmanneksi suurin myöhempien aikojen pyhien liikkeeseen kuuluvista uskonnollisista yhteisöistä. Siihen kuuluu noin 19.000 jäsentä Amerikassa, Euroopassa, Aasiassa ja Afrikassa. Liike tuntuu kasvavan tasaisesti. Kirkon jäseniä kutsutaan usein "bickertonilaisiksi" kirkon perustajan William Bickertonin mukaan. Kirkko itse vastustaa tätä nimitystä ja katsoo, että sitä tulee kutsua sen virallisella nimellä "Jeesuksen Kristuksen kirkko". Kirkon päämaja toimii Monongahelassa, Pennsylvaniassa.
Kirkko katsoo olevansa Joseph Smithin 6. huhtikuuta 1830 järjestämän Kristuksen kirkon, jonka nimeksi muutettiin myöhemmin Myöhempien aikojen pyhien Jeesuksen Kristuksen kirkko, laillinen seuraaja. Kun kiihtynyt väkijoukko lynkkasi Joseph Smithin 27. kesäkuuta 1844, hänen seuraajansa ajautuivat riitaan kirkon laillisesta päämiehestä ja Smithin seuraajasta. Sidney Rigdon, eräs Smithin läheisimmistä työtovereista, katsoi olevansa Smithin laillinen seuraaja, koska hän oli ollut profeetan ensimmäinen neuvonantaja ja ensimmäisen presidenttikunnan ainut hengissä oleva jäsen. Lisäksi hän väitti Smithin itsensä kutsuneen hänet "profeetaksi, näkijäksi ja ilmestyksensaajaksi". Kahdentoista apostolin koorumin vanhin, Brigham Young taas katsoi, ettei kirkolle tullut ensi alkuun valita johtajaa lainkaan, vaan johdon tuli siirtyä väliaikaisesti koko kahdentoista apostolin koorumille.
Kun Young julistautui virallisesti Smithin seuraajaksi ja alkoi johtaa seuraajiaan länteen, kohti Suuren suolajärven laaksoa, nykyistä Utahia, Rigdon ilmoitti perustavansa oman kirkon, Siionin lasten Jeesuksen Kristuksen kirkon. Rigdon halusi ottaa kirkossaan käyttöön myöhempien aikojen pyhien liikkeen alkuaikoina käytetyn omaisuuden yhteyden, mikä kuitenkin osoittautui kohtalokkaaksi. Rigdonin johtama liike hajosi jo 1847. Hänen seuraajiinsa kuulunut William Bickerton liittyi lyhyeksi aikaa Myöhempien aikojen pyhien Jeesuksen Kristuksen kirkon jäseneksi, mutta Brigham Youngin vaadittua häntä hyväksymään moniavioisuuden periaatteen hän kieltäytyi ja erosi kirkosta 1852. Tämän jälkeen hän alkoi koota ympärilleen pientä joukkoa, joka piti elossa myöhempien aikojen pyhien sanomaa ja tutki Raamattua sekä Mormonin kirjaa. Bickerton kertoi myös nähneensä näkyjä, joissa Jumala vaati häntä julistamaan evankeliumia. 1861 Bickerton kertoi vihkineensä Jumalan ohjeiden mukaan kaksitoista miestä apostoleiksi, ja heinäkuussa 1862 Jeesuksen Kristuksen kirkko järjestettiin virallisesti Green Oakissa, Pennsylvaniassa.
Bickertonin johtama kirkko ei hyväksynyt Smithin loppukauden erityisoppeja, kuten moniavioisuus, sijaistoimitukset kuolleiden puolesta, sinetöinnit ja vihkimiset iankaikkiseen avioliittoon sekä temppeleissä suoritettavat endaumentit. Kirkko vihki myös alusta saakka mustaihoisia pappeuteen. Kirkon mukaan myös Smithin loppukauden opetukset pelastuksesta ja ihmisen iankaikkisesta kehittymisestä kohti jumaluutta ovat vääriä.
Jeesuksen Kristuksen kirkko pitää sekä Raamattua että Mormonin kirjaa Jumalan henkeyttäminä pyhinä kirjoituksina. Sen sijaan Kallisarvoista helmeä ja Oppia ja liittoja ei pidetä pyhinä. Niihin on kirkon mukaan eksynyt paljon väärää oppia ja ilmoitusta. Kirkon käsityksen mukaan Joseph Smith oli kyllä Jumalan profeetta ja Hänen kutsumansa kirkon pää, mutta hän sai silti useita vääriä ilmoituksia. Tässä vedotaan Smithin omaan opetukseen, jonka mukaan ilmoitukset voivat tulla, paitsi Jumalalta, myös muusta lähteestä, osa jopa paholaiselta.
Fernand Léger
Fernand Léger (4. helmikuuta 1881 Argentan, Orne – 17. elokuuta 1955 Gif-sur-Yvette, Essonne) oli ranskalainen taidemaalari, kuvanveistäjä ja elokuvantekijä. Hän aloitti maalaamisen 25-vuotiaana ja oli tyyliltään lähellä impressionismia. Vuonna 1907 hän näki Paul Cézannen töitä näyttelyssä ja muutti piirtämistyyliään geometrisemmaksi.
Jeesuksen Kristuksen kirkko (bickertonilaiset)
Jeesuksen Kristuksen kirkon mukaan kaikki, mitä ihmisen pitää tietää pelastuksesta, on kirjoitettuna Raamattuun ja Mormonin kirjaan. Kirkko kiistää opin perisynnistä, sen mukaan ihminen kärsii omien syntiensä eikä Aadamin ja Eevan syntien takia. Pieninä kuolleet lapset pääsevät kaikki taivaallisen Isän luo. Pelastuakseen ihmisen tulee katua syntejään ja tehdä niistä parannus, uskoa Jeesuksen sovitustyöhön sekä ottaa vastaan vesikaste (joka kirkon opin mukaan pitää suorittaa "elävässä" vedessä, siis järvessä, joessa tai purossa, ei kastealtaassa). Tämän jälkeen henkilö kastetaan "tulella" eli hänelle annetaan Pyhän Hengen lahja kätten päälle panemisella.
Fernand Léger
Léger muutti 1909 Montparnasselle ja tutustui avantgarden kärkinimiin, kuten Marc Chagalliin. Légerin tärkein työ tältä kaudelta on Alastomia metsässä (1909), joka oli hänen versionsa kubismista.
Jeesuksen Kristuksen kirkko (bickertonilaiset)
Jeesuksen Kristuksen kirkon kirkkorakennukset ovat yksinkertaisia ja koruttomia. Niissä ei ole ristejä eikä muita kuvia, koska yhteisön käsityksen mukaan Jumalan sana kieltää ne. Jumalanpalvelusten rakenne on yksinkertainen, ne koostuvat rukouksista, puheista ja lauluista. Puheita ei yleensä ole valmistettu etukäteen, vaan Pyhän Hengen katsotaan antavan kulloinkin tarvittavat sanat. Sakramentti eli ehtoollinen toimitetaan yleensä kerran viikossa. Kirkossa käytetään hapatettua, paloiksi murrettua leipää, joka symboloi Kristuksen runneltua ruumista, sekä viiniä, joka kuvaa hänen ristillä vuodatettua vertaan. Viini jaetaan yhteisestä kalkista. Vain kastetut ja aktiiviset Jeesuksen Kristuksen kirkon jäsenet saavat ottaa osaa sakramenttiin.
Fernand Léger
Léger pyrki taiteessaan välttämään tunteellisuutta ja havaintojen pohjalta ilmaisemaan aiheen rakenteen. Pelkistetty ilmaisu johti geometristen kuvioiden käyttöön esimerkiksi jo vuosien 1909–1911 maalauksessa Häät (La Noce). Ensimmäisessä maailmansodassa lääkintämiehenä saadut kokemukset vahvistivat hänen ihailuaan koneistettua maailmaa kohtaan. Vuonna 1916 hän oli vähällä kuolla saksalaisten sinappikaasuhyökkäyksessä. Toipilasaikanaan hän maalasi teoksen Kortinpelaajat (La Partie de cartes, 1917), joka kuvastaa sodan epäinhimillisyyttä. Tuosta työstä alkoi Légerin mekaaninen kausi, jolloin hän maalasi koneita ja putkia muistuttavia hahmoja. Léger oli innoissaan kaikesta uudenaikaisesta ja harkitsi maalaamisesta luopumista voidakseen keskittyä elokuvien tekemiseen. Hän oli mukana muutamissa filmihankkeissa vuosina 1924, 1946 ja 1947.
Vuonna 1920 Leger tutustui Le Corbusieriin, josta tuli hänelle elinikäinen ystävä. Corbusierin teorioiden vaikutus näkyy seinämaalauksissa, joita Léger teki 1920-luvulta alkaen. Hän perusti vuonna 1924 taidekoulun (jossa muun muassa Tuulikki Pietilä on opiskellut).
Jeesuksen Kristuksen kirkko (bickertonilaiset)
Kirkko katsoo sillä olevan saman virkarakenteen kuin Jeesuksen perustamalla alkukirkollakin. Kirkossa on apostoleita, evankelistoja, vanhimpia, opettajia ja diakoneja. Naisilla on mahdollisuus päästä diakonissoiksi, mutta heillä ei yhteisön raamatuntulkinnan mukaan ole mahdollisuutta saada muita pappeuden virkoja.
Luis Carrero Blanco
thumb|[[Juan de Ávalosin toteuttama Carrero Blancon muistoksi vuonna 1976 pystytetty patsas Santoñassa.]]
Jeesuksen Kristuksen kirkko (bickertonilaiset)
Jeesuksen Kristuksen kirkko uskoo Pyhän Hengen toiminnan ilmenevän erilaisina armolahjoina. Näitä ovat profetian, kielilläpuhumisen ja parantamisen armolahjat.
Fernand Léger
Toisen maailmansodan aikana Léger asui Yhdysvalloissa ja opetti Yalen yliopistossa. Vuonna 1945 hän palasi Ranskaan ja liittyi kommunistiseen puolueeseen. Vuodesta 1925 alkaen Léger teki täysin abstrakteja seinämaalauksia, muun muassa Brysseliin 1935, Pariisiin 1937 ja YK:n päämajan suureen saliin (1952). Hän arvosti seinämaalauksia, koska ne olivat paremmin suuren yleisön nähtävillä kuin kankaalle maalatut työt.
Luis Carrero Blanco
Luis Carrero Blanco (4. maaliskuuta 1904 Santoña, Kantabria, Espanja – 20. joulukuuta 1973 Madrid, Espanja) oli espanjalainen amiraali. Diktaattori Francisco Franco nimitti hänet kesäkuussa 1973 pääministeriksi, ja häntä pidettiin Francon todennäköisenä seuraajana. Bourbonin prinssi Juan Carlos aiottiin palauttaa kuninkaaksi Francon jälkeen, mutta häntä oli tarkoitus ohjata Carrero Blancon avulla oikeaan suuntaan Francon politiikan tulevaisuuden turvaamiseksi Espanjassa. ETA surmasi Carrero Blancon pommi-iskussa.
Jeesuksen Kristuksen kirkko (bickertonilaiset)
Yhdysvaltalainen rock-muusikko Alice Cooper on syntyisin bickertonilaisperheestä.
Fernand Léger
Leger oli aktiivinen viimeisiin vuosiinsa asti. Hän asui Sveitsissä ja laati suuria arkkitehtonisia taideteoksia eri puolille maailmaa. Hän perusti vuonna 1950 Biotiin keramiikastudion, josta tuli Leger-museo vuonna 1957.
Luis Carrero Blanco
Elämä
Luis Carrero Blanco meni 1918 laivastoakatemiaan ja osallistui Marokon sotaan 1924–1926. Heinäkuussa 1936 kansallisten noustessa kapinaan, Carrero Blanco oli tasavaltalaisten hallitsemalla alueella, ja haki turvaa Meksikon ja Ranskan suurlähetystöistä. Hän pääsi kansallisten puolelle kesäkuussa 1937 ja palveli laivastossa. Kansallisten voiton jälkeen ja generalissimo Francon noustessa Espanjan diktaattoriksi Carrero Blanco oli yksi hänen läheisimpiä yhteistyökumppaneitaan ja laivaston johdossa. Hän vastusti liittymistä akselivaltojen puolelle toiseen maailmansotaan. Hän oli monarkisti ja katolisen kirkon vankkana kannattajana Opus Dein pääsuojelija Francon hallituksessa.
Espanja ja Yhdysvaltain sopimuksen myötä yhdysvaltalaisen pääoman päästessä maahan 1950-luvulla talouspolitiikkaa liberalisoitiin ja falangistien syndikalistit siirrettiin syrjään. Tuolloin juuri Opus Dein jäseniä nousi merkittäviin asemiin Francon hallinnossa. Carrero Blancosta itsestään tuli ministeri 1957. Hänet ylennettiin vara-amiraaliksi 1963 ja amiraaliksi 1966. Hän oli myös varapääministeri 1967–1973. Hänen uransa nousi huippuunsa 1973 Francon nimittäessä hänet seuraajakseen pääministeriksi.
20. joulukuuta 1973 neljä ETA:n baskijäsentä surmasi Carrero Blancon pommilla, jonka he olivat kaivaneet tunneliin tien alle Madridissa. Terroristit olivat vuokranneet asunnot kadun molemmilta puolilta ja kaivaneet tunnelin, johon he olivat asentaneet kolme panssaripommia. Hartaana katolilaisena Carrero Blanco oli palaamassa kirkosta ja astumassa Dodge 3700 -autoonsa, kun 75 kiloa räjähdysainetta räjähti auton alla. Auto lensi kirkon yli ja putosi sen toiselle puolelle toisen kerroksen parvekkeelle. Kohtaan, jossa auto räjähti syntyi kymmenen metriä pitkä reikä, joka repi kadun auki ja aiheutti vesiputkien puhkeamisen. Samalla räjähti myös samalla kohdalla ollut kaasuputki, josta alkoi vuotaa kaasua. Räjähdyspanos oli kauko-ohjattu ja se saatiin räjähtämään sähköisellä impulssilla Carrero Blancon auton alla. Hallitus julisti kolmen päivän suruajan.
Blancon hautajaisiin 21. joulukuuta Madridissa osallistui 5 000 poliisia, 35 000 madridilaista ja 15 000 falangistia. Vieraiden joukossa olivat prinssi Juan Carlos de Bourbon ja prinsessa Sofía, rouva Blanco sekä Yhdysvaltain varapresidentti Gerald Ford. Generalissimo Franco itki julkisesti hautajaisissa.
ETA kirjoitti manifestissaan murhan jälkeen Carrero Blancon symboloineen enemmän kuin kukaan muu "puhdasta francolaisuutta" ja tuoneen Opus Dein valtaan ja luoneen ilmiantajiensa avulla oman valtion valtiossa. Operación Ogro oli kosto viiden poliittisen vangin teloituksesta. Carrero Blancon seuraaja Carlos Arias Navarro lupasi ensimmäisessä puheessaan Espanjan parlamentissa 12. helmikuuta 1974 poliittisia vapauksia, mukaan lukien oikeuden perustaa poliittisia järjestöjä.